text: Politi efterlyser røver 
  17 oktober 2011 kl. 12.57
  Midt- og vestjyllands politi beder nu højst usædvanligt TV SYDs seere om hjælp til opklaring af et væbnet røveri i Skjern fredag.
  
  Røveren var ikke maskeret, da han begik røveriet fredag ved 20-tiden. Han truede sig til kassebeholdningen og pengeskabs-indholdet i Lidl i Skjern. 
  Han er let genkendelig med rødligt hår og tatoveringer på arme og hænder.
  
  Nul henvendelser
  Alligevel har Midt- og vestjyllands politi ikke fået en eneste henvendelse fra seerne i midtjylland og hælder nu til den teori, at gerningsmanden skal findes længere sydpå i TV SYDs sendeområde. 
  Kan du genkende røveren, så kontakt midt- og vestjyllands politi på telefon 1-1-4.
  